Diari Oficial de la Generalitat Valenciana


Sumari del DOGV 9933, del 10-09-2024 (2024/8757)

RESOLUCIÓ de 3 de juny de 2024, del director general d'Urbanisme, Paisatge i Avaluació Ambiental, per la qual es formula una modificació de la declaració d'impacte ambiental del projecte de construcció de la bassa d'emmagatzematge i regulació d'aigües per a reg Salse III, a les parcel·les 47, 48, 49, 54, 55, 56, 57 i 58 del polígon 4, i a les parcel·les 41, 45 i 53 del polígon 5, de Beneixama. Expedient: (3416803) modificant: 57/2020/AIA (1518378).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9933

Data del DOGV
:   10-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8757

CVE
:   HGRB-V-3649-2059

Data del document
:   03-06-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * impacte ambiental

Modificació de la declaració d’impacte ambiental 57/2020/AIA (1518378)

Expedient: 3416803.

Títol: Modificació del projecte de construcció de la bassa d’emmagatzematge i regulació d’aigües per a reg Salse III.

Promotor: Comunitat de Regants de la Vall de Beneixama.

Òrgan substantiu: Ajuntament de Beneixama.

Localització: parcel·les 47, 48, 49, 54, 55, 56, 57 i 58 del polígon 4, i parcel·les 41, 45 i 53 del polígon 5 de Beneixama (Alacant).

Antecedents

La Comunitat de Regants de la Vall de Beneixama (d’ara en avant, CR) gestiona el reg de 1.200 ha amb dret de reg i 1.295 ha de secà amb dret a regs de suport en els termes municipals de Beneixama, el Camp de Mirra, Cañada i Biar. Disposa de 4 punts de subministrament autoritzats per la Confederació Hidrogràfica del Xúquer: assut del Vinalopó, minat de Candela, pou del Nogueral i pou Saleretes. La CR compta ja amb dos basses per a l’emmagatzematge d’aigua, entre les quals destaquen Salse I (246.000 m³) i Salse II (237.000 m³).

Mitjançant la Resolució de 5 d’abril de 2022, de la Direcció General de Qualitat i Educació Ambiental, es va formular una declaració d’impacte ambiental favorable (d’ara en avant, DIA) del projecte de construcció de la bassa d’emmagatzematge i regulació per a reg Salse III, en les parcel·les 47, 48, 49, 54, 56, 57 i 58 del polígon 4 del terme municipal de Beneixama (DOGV núm. 9380, d’11/06/2022). L’obra està promoguda per la CR i com a òrgan substantiu figura el mateix Ajuntament de Beneixama.

La bassa Salse III és una obra d’interés general de la Comunitat Valenciana, tal com es definix en la Llei 5/2019, de 28 de febrer, d’estructures agràries de la Comunitat Valenciana, per la qual cosa la construcció l’executarà la Generalitat Valenciana. Una vegada finalitzades les obres i efectuat l’acte de recepció, s’entregaran les instal·lacions a la CR, d’acord amb l’article 92 de la Llei 5/2019.

El 14 d’abril de 2023 es va subscriure una acta de comprovació de replanteig, per la qual cosa l’endemà es van iniciar les obres. Després del replanteig de les obres i l’estudi detallat de les actuacions, es va comprovar la necessitat de dur a terme certes modificacions en l’obra. L’informe de la direcció facultativa de l’obra (d’ara en avant, informe DF), de data 8 de setembre de 2023, explica que les profunditats de les conduccions de connexió a l’eixida de la bassa Salse II estaven previstes a 4 o 5 m de profunditat. No obstant això, després dels tastos que es feren s’ha evidenciat que es troben a menys d’1,50 m de la cota del terreny i, per això, es dificulta el funcionament hidràulic de les connexions per a aconseguir un rendiment òptim del conjunt (Salse I, II i III).

En este informe DF s’al·ludix també als canvis en les condicions de l’entorn. Concretament, s’ha elevat la via verda existent al nord de la bassa Salse III prevista i, a més, s’ha tallat l’accés al trànsit sobre esta. Com les reculades que es preveuen en el planejament de Beneixama s’associaven a la circulació sobre esta via, en desaparéixer no seria aplicable la reculada de 18 metres del projecte originari. Amb estes qüestions verificades, l’informe DF considera que hi ha un encaix millor de la bassa per a compensar el moviment de terres i un redisseny en planta, de manera que es va eixamplar per a aprofitar l’espai disponible, cosa que pretén també el modificat.

El Servici de Regadius, en data 8 de setembre de 2023, es dirigix a este Servei d’Avaluació d’Impacte Ambiental i li consulta si els canvis futurs se sotmetrien a un procediment nou d’avaluació ambiental per modificació o si, en canvi, pot haver-hi influència sobre la DIA formulada. Això va originar l’expedient de consulta en este òrgan ambiental 142/2023/CONI (3290051).

L’informe que va emetre l’òrgan ambiental en data 20 de novembre de 2023 concloïa que este projecte té una DIA vigent, i no se sotmetrà a una nova avaluació d’impacte ambiental ordinària, perquè la modificació no supera els llindars definits en l’annex I d’acord amb l’article 7.1.c de la Llei 21/2013, de 9 de desembre, d’avaluació ambiental.

D’altra banda, atés que el modificat plantejat no té efectes adversos significatius sobre el medi ambient d’acord amb l’article 7.2.c de la Llei 21/2013, ja que no es produïx un increment significatiu de les emissions a l’atmosfera, ni un increment significatiu dels abocaments a llits públics o al litoral, ni un increment significatiu de la generació de residus ni tampoc un increment significatiu en la utilització de recursos naturals, ni afecta espais protegits de la Xarxa Natura 2000, ni hi ha una afecció significativa al patrimoni cultural, es va concloure que tampoc se sotmetrà a una avaluació d’impacte ambiental simplificada.

També s’indica en este informe que les mesures correctores previstes que fan referència a la revegetació dels talussos que es van introduir en la DIA, ara amb talussos majors, podrien ser suficients, necessàries i eficaces per a la nova configuració de la bassa Salse III que es proposa. Però l’alteració de la base de la planta, que suposaria ocupar una extensió més gran i eliminar la reculada respecte a la via verda existent al nord de la bassa i, d’altra banda, l’avinguda superior en cas de trencament, podrà ser objecte de modificació de les condicions de la DIA, segons l’article 44 de la Llei 21/2013.

En qualsevol cas, s’indica al Servici de Regadius que presente la sol·licitud corresponent i que hi adjunte els plans de planta amb les reculades delimitades respecte de la via verda existent al nord de la bassa a l’efecte de consulta a l’Ajuntament de Beneixama. També se li sol·licita que presente l’estudi d’inundabilitat per a consultar a l’òrgan competent en matèria de PATRICOVA i la resta de la documentació necessària per a estendre la consulta a les administracions públiques afectades i les persones prèviament consultades, als efectes que valoren els possibles efectes significatius de la modificació pretesa i la seua influència en les condicions de la DIA.

El Servici de Regadius, en data 1 de febrer de 2024, presenta una sol·licitud d’inici de modificació de les condicions de la DIA en què aporta un informe justificatiu de les propostes de modificació de l’obra de construcció de la bassa d’emmagatzematge i regulació d’aigües per a reg Salse III, en el terme municipal de Beneixama (Alacant), subscrita l’1 de febrer de 2024. A la sol·licitud s’adjunten: apèndix 1 Plans, apèndix 2 Pla de reculada i apèndix 3 Estudi d’inundabilitat. En data 8 de febrer de 2024 presenten nova documentació que canvia l’apèndix 2 Pla de reculada, subscrita pel cap del Servici de Regadius el 7 de febrer de 2024.

Modificació del projecte

Les característiques de la bassa Salse III del projecte aprovat i avaluat ambientalment respecte de les modificacions preteses s’exposen en la taula següent:

|  |  |  |
| --- | --- | --- |
|  | *Projecte avaluat amb DIA* | *Modificacions* |
| Tipologia de la bassa | Bassa de materials solts, homogènia, parcialment excavada i dic de tancament executat amb els materials procedents de l’excavació del vas. |  |
| Geometria en planta | Planta sensiblement rectangular. |  |
| Tipologia del sobreeixidor | De llavi fix i paret gruixuda, amb canal rectangular de formigó. |  |
| Cota del llit o punt més baix de la fonamentació exterior | 624,10 msnm |  |
| Cota d’abocador | 628,20 msnm | 632,10 msnm |
| Cota coronació | 629,00 msnm | 632,90 msnm |
| Cota de fons | Entre 615,80 i 616,85 msnm | Entre 620,25 i 621,30 msnm |
| Altura de la bassa, des del fons del vas i la coronació | Entre 13,20 i 12,15 m | Entre 11,60 i 12,65 m |
| Pendent del fons de la bassa | Entre el 0,3 i el 0,25 % |  |
| Amplària del corredor de coronació | 6,00 m |  |
| Longitud de l’eix de coronació | 1.054 m | 1.050 m |
| Resguard | 1,20 m | 0,80 m |
| Talús interior | 2,5 H/1V |  |
| Talús exterior | 1,5 H/1V en terraplé, 1,0 H/1V en desboscament |  |
| Sistema d’impermeabilització | Làmina PEAD 2 mm + geotèxtil 500 g/m² |  |
| Volum de la bassa a nivell màxim normal | 524.787 m³ | 524.787 m³ |
| Volum de la bassa a nivell de coronació | 572.743 m³ | 583.101 m³ |
| Longitud del vas a nivell de coronació | 395 m |  |
| Amplària del vas a nivell de coronació | 174 m |  |
| Diagonal màxima del vas a nivell de coronació | 420 m | 413 m |

  

Les cotes obtingudes dels tastos en què es connecten Salse III a Salse II són 613,30 i 615,00 msnm.

Es pretén una elevació de la bassa Salse III d’uns 3,90 m respecte de l’originari per a la cota de coronació de l’embassament. Segons l’informe anterior, este valor és el valor mitjà de la sobreelevació del punt de connexió.

En matèria de localització, dels ajustos pretesos, el més rellevant és l’eliminació de la reculada de 18 m respecte a la via verda que transcorria al nord de la bassa, cosa que afecta la seua projecció en planta.

Tindrà una superfície de làmina d’aigua de 62.609 m² amb una profunditat màxima de 12,69 m.

Tramitació administrativa

Després de la sol·licitud d’inici presentada pel Servici de Regadius i tal com s’establix en l’article 44.5 de la Llei 21/2013, es va consultar el 22 de febrer de 2024 a les següents administracions públiques afectades i persones interessades, que van ser consultades per a la formulació de la DIA en vigor, durant un termini de trenta dies, i que van ser:

–  Ajuntament de Beneixama.

– Confederació Hidrogràfica del Xúquer.

– Servei de Gestió Territorial.

– Servei d’Infraestructura Verda i Paisatge.

– Servici de Patrimoni Cultural Valencià.

– Servei de Vida Silvestre i Xarxa Natura 2000.

– Agència Valenciana de Seguretat i Resposta a les Emergències.

En data 21 de març de 2024 es va rebre l’informe de l’Agència Valenciana de Seguretat i Resposta a les Emergències, subscrit el 20 de març de 2023, amb indicacions en matèria de protecció civil en els aspectes de risc per inundacions, sísmic, despreniments, incendis forestals, accidents per transport de mercaderies perilloses i riscos d’accidents greus en els quals incidixen substàncies perilloses.

En data 5 de març de 2024, el Servici de Regadius presenta una addenda de l’estudi d’inundabilitat sobre un aspecte sol·licitat per l’òrgan competent en PATRICOVA, concretament d’anàlisi de la rambla geomorfològica situada a l’est de la bassa Salse III, i es trasllada l’11 d’abril de 2024 al Servei de Gestió de Riscos en el Territori (anterior Servei de Gestió Territorial), perquè informe en el termini de trenta dies. Consta un informe emés en data 30 d’abril de 2024, que establix que la modificació del projecte de construcció de la bassa d’emmagatzematge i regulació d’aigües per a reg Salse III en el terme municipal de Beneixama no es troba afectat per risc d’inundació i és compatible, segons les determinacions normatives del PATRICOVA i la resta de normativa d’aplicació i cartografia oficial.

L’Ajuntament de Beneixama va rebre en data 20 de març de 2024 un informe de la mateixa data de caràcter favorable o totalment justificat amb els documents aportats sobre el projecte i totes les mesures relatives a la prevenció i seguretat, en el cas que es donara algun tipus d’emergència.

Este ajuntament, en data 26 d’abril de 2024, torna a remetre un certificat de compatibilitat urbanística (CCU) de la mateixa data, per a les parcel·les 47, 48, 49, 54, 55, 56, 57 i 58 del polígon 4, i les parcel·les 41, 45 i 53 del polígon 5. També s’hi adjuntava un nou informe de data 26 d’abril de 2024 que reitera el que es va emetre el 20 de març de 2024, i s’afegia el contingut del CCU.

Consideracions generals

El projecte de referència va quedar sotmés a una avaluació d’impacte ambiental ordinària, d’acord amb l’epígraf 8.e de l’Annex I del Decret 162/1990, pel qual s’aprova el Reglament per a l’execució de la Llei 2/1989, d’impacte ambiental de la Comunitat Valenciana, en concordança amb l’article 7.1 de la Llei 21/2013.

Es va sotmetre a una avaluació ordinària perquè complia una de les dos circumstàncies de l’epígraf 8.c de l’Annex I del Decret 162/1990, que és tindre una capacitat d’embassament superior a 50.000 m³.

Els criteris avaluats i reflectits en la DIA van ser: els excedents de terres, l’existència d’un punt d’abocament, l’avinguda generada en cas de trencament, la viabilitat del desguàs d’emergència, l’operativitat del sistema d’ompliment i l’altura del talús.

Excedents de terra

Amb el projecte sense modificar, la construcció de la bassa generava un excedent de terres de 499.378 m³. Per a gestionar este excedent de terres, la CR compta amb el compromís del transport a la pedrera pròxima de 270.000 m³, i es preveu depositar temporalment la resta dels 229.378 m³ en les parcel·les pròximes, llogades durant un període de deu anys. Este és el temps que la CR té per a retirar-los o aprofitar-los en l’execució d’altres obres pròximes.

Els apilaments de llarga duració (fins a deu anys) se situaven en les parcel·les 39 (apilament 3), 41 (apilament 4) i 45 (apilament 1 i 5) del polígon 4, i en la parcel·la 54 del polígon 5 (apilament 2). Les superfícies ocupades i els volums apilats són: apilament 1 (130.845 m³, 35.516 m²), apilament 2 (17.456 m³, 5.559 m²), apilament 3 (105.305 m³, 27.227 m³), apilament 4 (50.286 m³, 13.031 m²) i apilament 5 (18.028 m³, 5.952 m²).

Atesa la modificació pretesa, es reduïxen les profunditats d’excavació, tant en el fons del vas com en les rases, la qual cosa facilitarà l’execució i permetrà reduir els riscos de lliscament durant la fase de construcció, i s’optimitza el disseny de la bassa, cosa que permet tindre menys excedents de terres i menys volum de potencials residus.

La nova configuració per a la bassa tindrà un desmunt de 274.890 m³ i un volum de terraplé de 118.976 m³, la qual cosa origina un excedent de terres de 155.914 m³, que amb l’esponjament en transport serà de 194.893 m³, que és clarament inferior al compromís amb la pedrera pròxima. Atesa esta nova realitat, l’excedent de terres podrà destinar-se a la pedrera pròxima. Per tant, els apilaments temporals durant els deu anys següents són innecessaris, i així es compensa l’impacte superior de l’elevació de la bassa Salse III. En la rodalia s’han evidenciat buits de diverses explotacions mineres o pedreres que necessitaran materials inerts apropiats per a la restauració d’estes.

Existència d’un punt d’abocament

Quan l’actuació afecte el domini públic hidràulic i/o la zona de policia del riu Vinalopó al sud de l’àmbit del projecte, esta haurà d’ajustar-se al que es disposa en la normativa vigent (text refós de la Llei d’aigües i les disposicions que el despleguen); igualment s’haurà d’obtindre una autorització prèvia de l’organisme de conca per a l’abocament de les aigües, així com si es preveu fer captacions d’aigua superficial.

Avinguda generada en cas de trencament i viabilitat del desguàs d’emergència

L’estudi d’inundabilitat es va aprovar mitjançant la resolució de la directora general de Política Territorial i Paisatge el 8 de novembre de 2021. Es va determinar la no incidència per inundabilitat i el no increment de la perillositat d’inundació per motiu del projecte de la construcció de la bassa Salse III.

En la DIA es va preveure que les afeccions derivades del trencament de la bassa Salse III, siga de manera independent o encadenada amb les altres dos basses existents, no generaran afeccions de rellevància, atés que únicament arriba a elements que, per si mateixos, es troben en zona inundable a causa de l’orografia. Els danys generats són limitats perquè l’avinguda arriba amb poca magnitud a la gran majoria d’estos elements, i estos danys es classifiquen com a lleus.

Amb l’elevació de la bassa Salse III, en cas de trencament, es produïx un increment del volum de trencament inicial de 156.383 m³, que s’afegirien als 687.875 m³ en cas de trencament de les tres simultànies en situació de projecte original, que no modifica la categoria A de la guia tècnica de classificació de preses en funció del risc potencial, segons l’informe justificatiu que s’adjunta a la sol·licitud.

L’avaluació d’impacte ambiental és un instrument preventiu que té com a objectiu la preservació dels recursos naturals i la defensa del medi ambient. Es concreta mitjançant la introducció de la variable ambiental en la presa de decisions sobre els projectes amb incidència important en el medi ambient o que puguen derivar-se del projecte, així com el risc que es produïsquen accidents greus. Si s’eleva la cota de coronació en cas de trencament, es produiria un 22,7 % més d’evacuació d’aigua mobilitzable inicialment (concatenació de trencaments de basses).

En l’informe DF s’explica que, com que estes basses es troben al costat del riu Vinalopó, este canalitza tot l’hidrograma d’avinguda, fins a la desaparició del llit, quan es produïx un desbordament (al sud del nucli urbà de Beneixama). Este desbordament dona lloc a una plana d’inundació molt àmplia, per la qual cosa l’increment del volum d’avinguda no generarà canvis significatius de calats i velocitats.

Addicionalment, l’informe DF relata que este volum s’ha de comparar amb el volum d’avinguda per al riu Vinalopó. A partir d’un estudi hidrològic del riu Vinalopó, s’ha obtingut que per a T = 500 anys, el volum d’avinguda seria de l’orde de 7 hm³, als quals caldria sumar els 844.258 m³ pel trencament de les tres basses, cosa que es considera poc significativa.

En la consulta es va indicar que l’elevació suposarà un increment del volum de trencament, per la qual cosa hauria d’aprovar-se l’estudi d’inundabilitat nou, en compliment de les previsions que conté el Pla d’acció territorial sobre prevenció del risc d’inundació en la Comunitat Valenciana (PATRICOVA). En qualsevol cas, atés que es tracta de la categoria A de basses, com es deia en els condicionants de la DIA, per a la posada en explotació de la bassa serà necessària l’aprovació prèvia i la implantació adequada de les normes d’explotació, el pla d’emergències i el nomenament d’un director d’explotació de la bassa corresponents. En l’informe justificatiu que s’adjunta a la sol·licitud ja s’inclou l’estudi d’inundabilitat nou, que se sotmet a millor criteri a l’òrgan competent en PATRICOVA.

L’informe de 30 d’abril de 2024, del Servei de Gestió de Riscos en el Territori establix que, segons l’article 362.2a de l’RDPH (control de la seguretat de la presa i embassament), correspon a les administracions públiques competents aprovar la classificació de la presa i, en el cas de la Comunitat Valenciana, estes competències recauen en el Servici de Regadius de la Direcció General de Producció Agrícola i Ramadera. Este conclou que la modificació del projecte no es troba afectada per risc d’inundació i que és compatible, segons les determinacions normatives del PATRICOVA i la resta de normativa d’aplicació i cartografia oficial. Així mateix, considera adequada la incorporació del reforç del talús amb peu d’escullera i la seua contribució a donar més estabilitat en l’hipotètic cas que l’avinguda fora superior a la corresponent al període de 500 anys en la zona catalogada de risc geomorfològic.

Operativitat del sistema d’ompliment

Es milloraran les condicions de subministrament i funcionament hidràulic, i se n’augmentarà l’eficiència. Com que la bassa està en la cota més alta, es disposarà d’una pressió de 0,39 kg/cm² addicionals en la xarxa de reg respecte de la situació inicial.

Altura del talús

L’alternativa seleccionada en el projecte originari segons els criteris anteriors va ser la que tenia una cota de coronació a 629,00 msnm. Amb el modificat, la cota de coronació serà de 632,90 msnm i s’elevarà 3,90 m. En els perfils que s’adjunten a l’informe justificatiu es verifica que les altures de murs sobre la rasant del terreny se situen a 7,37 m, 5,07 m, 4,41 i 7,97 m, amb variacions respecte del projecte original de 4,02 m, 4,10 m, 3,90 m i 4,70 m.

Com és una zona de cultius bastant plana, la conca de visualització de la bassa és bastant àmplia i abraça una gran superfície, que augmentarà en gran manera amb el modificat.

En els talussos de la bassa es farà un estés de terra vegetal prèviament apilada, en una capa d’almenys 0,3 m d’hidrosembra. Es faran plantacions puntuals en les zones baixes dels talussos, amb l’objectiu de fixar estes zones davant de possibles fenòmens erosius.

Les mesures correctores previstes d’integració paisatgística que fa referència a la revegetació dels talussos que es van introduir en la DIA, ara amb talussos majors, són suficients, necessàries i eficaces per a la nova configuració de la bassa Salse III que es proposa, i cal que s’estenguen a tot el talús, ara de més altura.

Consideracions jurídiques

La normativa vigent en matèria d’avaluació ambiental està constituïda per la Llei 21/2013, de 9 de desembre (estatal), i la Llei 2/1989, de 3 de març, desplegada pel Decret 162/1990, de 15 d’octubre (autonòmica). El tràmit de modificació de les condicions de la DIA està regulat en l’article 44 de la Llei 21/2013.

L’expedient ha observat els tràmits previstos en la secció 1a, capítol II del títol II de la Llei 21/2013, i en les altres disposicions que li són aplicables.

L’article 9.1 del Decret 147/2023, de 5 de setembre, del Consell, d’aprovació del Reglament orgànic i funcional de la Conselleria de Medi Ambient, Aigua, Infraestructures i Territori, atribuïx a la Direcció General d’Urbanisme, Paisatge i Avaluació Ambiental la competència en l’avaluació ambiental estratègica i l’impacte ambiental, incloent-hi els sistemes indicadors i les avaluacions ambientals.

Per tot el que s’ha exposat, a proposta del Servei d’Avaluació d’Impacte Ambiental, i amb el vistiplau del subdirector general d’Avaluació Ambiental i Paisatge, amb l’ús de les atribucions que tinc,

RESOLC

*Primer*

Modificar els apartats següents de la Resolució de 5 d’abril de 2022, de la Direcció General de Qualitat i Educació Ambiental, que va formular una declaració d’impacte ambiental favorable del projecte de construcció de la bassa d’emmagatzematge i regulació per a reg Salse III, en les parcel·les 47, 48, 49, 54, 56, 57 i 58 del polígon 4 del terme municipal de Beneixama (Alacant), segons el que s’exposa en l’apartat de consideracions generals d’esta resolució.

S’afig a l’apartat d’antecedents i descripció del projecte el subapartat següent:

Modificació del projecte

Amb data d’1 de febrer de 2024, el Servici de Regadius de la Direcció General de Producció Agrícola i Ramadera presenta una sol·licitud d’inici de modificació de les condicions de la DIA en què aporta un informe justificatiu de les propostes de modificació de l’obra de construcció de la bassa d’emmagatzematge i regulació d’aigües per a reg Salse III, en el terme municipal de Beneixama (Alacant), subscrita l’1 de febrer de 2024.

Les característiques o tipologia de la bassa, així com l’ocupació de les parcel·les, seran les que s’especifiquen en este subapartat i en l’apartat de modificació del projecte d’esta resolució.

*Segon*

Modificar les condicions núm. 4 i núm. 5 de la declaració d’impacte ambiental, que queden redactades de la manera següent:

4. Atés que la bassa és de categoria A, segons la guia tècnica de classificació de preses en funció del risc potencial, per a la posada en explotació de la bassa serà condició l’aprovació prèvia i la implantació adequada de les normes d’explotació, el pla d’emergències i el nomenament d’un director d’explotació de la bassa corresponents. S’incorporarà el pla de seguretat de la bassa en el Pla municipal d’emergències dels municipis afectats, segons el que s’establix en el títol VII de la seguretat de preses, embassaments i basses del Reial decret 849/1986, d’11 d’abril, pel qual s’aprova el Reglament del domini públic hidràulic.

5. Es restauraran els talussos i els desmunts generats en la construcció de la bassa, i se’n farà una vigilància ambiental durant deu anys. En este temps es vigilarà l’erosió produïda, la revegetació del terreny i les mesures de correcció que s’establisquen en cas d’aparició d’impactes no previstos.

El talús exterior de la bassa que es troba en l’est es reforçarà amb un peu d’escullera amb l’objectiu de no tindre problemes d’erosió davant d’avingudes de períodes de retorn superiors a 500 anys.

Atés el volum baix de les terres excavades, els excedents es gestionaran d’acord amb el compromís de restauració de la pedrera pròxima, i s’haurà de prescindir de l’afecció per apilaments (de deu anys de duració) de les parcel·les 39, 41 i 45 del polígon 4 del terme municipal de Beneixama.

*Tercer*

Publicar la modificació de la declaració d’impacte ambiental en el *Diari Oficial de la Generalitat Valenciana*, d’acord amb el que es disposa en l’article 41.3 de la Llei 21/2013, de 9 de desembre, d’avaluació ambiental.

  

València, 3 de juny de 2024

Miguel Ángel Ivorra Devesa

Director general d'Urbanisme, Paisatge i Avaluació Ambiental